钦定古今图书集成/明伦汇编/官常典/第712卷 > 段匹䃅
## 钦定古今图书集成/明伦汇编/官常典/第712卷 > 段匹䃅

按《晋书》本传：“匹䃅，东郡鲜卑人也。种类劲健，世为大
人。父务勿尘，遣军助东海王越征讨有功，王浚表为
亲晋王，封辽西公，嫁女与务勿尘，以结邻援。怀帝即
位，以务勿尘为大单于，匹䃅为左贤王，率众助国征
讨，假抚军大将军。务勿尘死，弟涉复辰以务勿尘子
疾陆眷袭号。刘曜逼洛阳，王浚遣督护王昌等率疾”
陆眷及弟文鸯、从弟末杯攻石勒于襄国。勒败还垒，
末杯追人垒门，为勒所获。勒质末杯，遣使求和于疾
陆眷。《疾陆眷》将许之，文鸯谏曰：“受命讨勒，宁以末杯
一人故纵成擒之寇？既失浚意，且有后忧，必不可许。”
疾陆眷不听，以铠马二百五十匹、金银各一簏赎末
杯。勒归之，又厚以金宝彩绢报疾陆眷，《疾陆眷》令文
鸯与石季龙同盟，约为兄弟，遂引骑还。昌等不能独
守，亦还。建武初，《匹䃅》推刘琨为大都督，结盟讨勒，并
檄《涉复辰》《疾陆眷》、末杯等三面俱集襄国。琨、匹䃅进
屯固安，以候众军。勒惧，遣间使厚赂末杯。然末杯既
思报其旧恩，且因匹䃅在外，欲袭夺其国，乃间匹䃅
于《涉复辰》，《疾陆眷》曰：“以父兄而从子弟邪？虽一旦有
功，匹䃅独收之矣。”涉复辰等以为然，引军而还，匹䃅
亦止。会疾陆眷病死，匹䃅复蓟奔丧，至于右北平。末
杯宣言匹䃅将篡，出军击败之。末杯遂害涉复辰及
其子弟党与二百馀人，自立为单于。及王浚败，匹䃅
领幽州刺史，刘琨自并州依之，复与匹䃅结盟，俱讨
石勒。匹䃅复为末杯所败，士众离散，惧琨图己，遂害
之，于是晋人离散矣。匹䃅不能自固，北依邵续，末杯
又攻败之。匹䃅被创，谓续曰：“吾戎狄慕义，以至破家。
君若不忘旧要，与吾进讨，君之惠也。”续曰：“赖公威德，
续得效节。今公有难，岂敢不俱。”遂并力追末杯，斩获
略尽。又令文鸯北讨末杯弟于蓟城。及还，去城八十
里，闻续已没，众惧而散，复为石季龙所遮。文鸯以其
亲兵数百人力战破之，始得入城。季龙复抄城下，文
鸯登城临见，欲出击之，匹䃅不许。文鸯曰：“我以勇闻，
故百姓杖我。见人被略而不救，非丈夫也，令众失望，
谁复为我致死乎！”遂将壮士数十骑出战，杀戮甚多，
遇马乏伏，不能起。季龙呼曰：“大兄与我，俱是戎狄，久
望共同，天不违愿。今日相见，何故复战？请释杖。”文鸯
骂曰：“汝为寇虐，久应合死。吾兄不用吾计，故令汝得
至此。吾宁死，不为汝擒！”遂下马苦战，槊折执刀，力战
不已。季龙军四面解马，罗披自障，前捉文鸯。文鸯战

送于季龙，匹䃅正色责之曰：“卿不能遵兄之志，逼吾
不得归朝，亦以甚矣。复欲执天子使者，我所未闻也。”
因谓英曰：“匹䃅世受重恩，不忘忠孝。今日事逼，欲归
罪朝廷，而见逼迫，忠款不遂。若得假息，未死之日，心
不忘本。”遂渡黄河南。匹䃅著朝服，持节宾从出，见季
龙曰：“我受国恩，志在灭汝，不幸吾国自乱，以至于此。
既不能死，又不能为汝敬也。”勒及季龙，素与匹䃅结
为兄弟，季龙起而拜之。匹䃅到襄国，又不为勒礼，常
著朝服，持晋节。经年，国中谋推匹䃅为主，事露，被害。
文鸯亦遇鸩死，惟末波存焉。及死，弟牙立。牙死，其后
从祖就陆眷之孙辽立，自务勿尘已后，值晋丧乱，自
称位号，据有辽西之地，而臣御晋人。其地西尽幽州，
东界辽水。然所统胡晋可三万馀家，控弦可四五万
骑，而与石季龙递相侵掠，连兵不息，竟为季龙所破，
徙其遗黎数万家于司雍之地。其子兰复聚兵，与季
龙为患久之。及石氏之亡，末波之子勤鸠集胡羯得
万馀人，保枉人山，自称赵王，附于慕容儁。俄为冉闵
所败，徙于绎幕，僭即尊号。㒞遣慕容恪击之，勤惧而
降。